CELEX: 62017CN0539
Language: sl
Date: 2017-11-06 00:00:00
Title: Zadeva C-539/17 P: Pritožba, ki jo je Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon vložila 13. septembra 2017 zoper sodbo Splošnega sodišča (sedmi senat) z dne 13. julija 2017 v zadevi T-65/15, Talanton AE/Evropska komisija

6.11.2017   
            
            
               SL
            
            
               Uradni list Evropske unije
            
            
               C 374/22
            
         Pritožba, ki jo je Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon vložila 13. septembra 2017 zoper sodbo Splošnega sodišča (sedmi senat) z dne 13. julija 2017 v zadevi T-65/15, Talanton AE/Evropska komisija
   (Zadeva C-539/17 P)
   (2017/C 374/31)
   Jezik postopka: grščina
   
      Stranki
   
   
      Pritožnica: Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (zastopnik: K. Damis, odvetnik)
   
      Druga stranka v postopku: Evropska komisija
   
      Predlogi
   
   
               —
            
            
               Razveljavitev sodbe Splošnega sodišča Evropske unije z dne 13. julija 2017, v zadevi Τ-65/15, Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon/Evropska komisija;
            
         
               —
            
            
               ugoditev tožbi te družbe z dne 6. februarja 2015;
            
         
               —
            
            
               zavrnitev nasprotne tožbe Komisije;
            
         
               —
            
            
               naložitev Komisiji plačila stroškov, ki jih je imela pritožnica.
            
         
      Pritožbeni razlogi in bistvene trditve
   
   
               1.
            
            
               Napačna uporaba načela dobre vere pri izvajanju sporne pogodbe – kršitev določb v zvezi z oddajo javnih naročil podizvajalcem v skladu z veljavno finančno uredbo.
               
                           —
                        
                        
                           Splošno sodišče je napačno uporabilo člen 1134 belgijskega civilnega zakonika kar zadeva uporabo načela dobre vere pri izvrševanju pogodb.
                        
                     
                           —
                        
                        
                           Splošno sodišče je napačno uporabilo določbe v zvezi z oddajo javnih naročil podizvajalcem iz člena 130 in naslednjih, Uredbe (EU) št. 2342/2002 in pogodbenih klavzul I.II.2.4 in II.13.1 iz okvirne konvencije, zabeležene pod številko FP7/2009/1.
                        
                     
         
               2.
            
            
               Napačna razlaga in uporaba pogodbene klavzule in očitno napačna presoja dokazov
               
                           —
                        
                        
                           Splošno sodišče je napačno razlagalo klavzulo II.22, kontrole in revizije, Priloge II podpisane konvencije, in napačno zavrnilo zahteve tožeče stranke/pritožnice.
                        
                     
         
               3.
            
            
               Očitno napačna presoja dokazov in nezadostna obrazložitev.
               
                           —
                        
                        
                           Splošno sodišče je storilo napako s tem, ko je ključne dokaze, na katere se je sklicevala pritožnica, in ki jih je priznala nasprotna stranka v postopku, očitno izkrivilo.